कोतवाली के पास आभूषणों की दुकान चलाने वाले प्रदीप कुमार बताते हैं, ‘पहली बात तो ऐसी यात्रा की कोई ज़रूरत नहीं थी. फिर जहां नॉर्मली पुलिस भी नहीं जाती ऐसी जगह इन लोगों को जाना ही नहीं चाहिए था. और फिर वहां जाकर फालतू नारे लगाए, उधर से भी पत्थर चले. वहां से ये लड़के जब भाग कर आए तो बरकी कटपीस सेंटर वालों से मारपीट की. जब वो लोग अपने घर की तरफ भाग गए तो ये लोग उनके पीछे गए. उनका घर हिंदू-मुसलमान इलाकों के बॉर्डर पर है. इनके पास हथियार थे, उनके पास भी थे. फायरिंग हुई. दो लोगों को गोली लगी. तिरंगा यात्रा शुरू होने और गोली लगने में दो घंटे का फर्क है.’